Svake godine Predstavništvo Europske komisije u Hrvatskoj obilježava Dan Europe, 9. svibnja, u znak sjećanja na govor Roberta Schumana, tadašnjeg francuskog ministra vanjskih poslova u Francuskoj, tijekom kojeg je predstavio danas prihvaćenu viziju europskog jedinstva.
10. svibnja 2019. od 13.00 do 21:00 Europski trg domaćin je Druženja mladih ovajputglasam.eu, na kojem će sudjelovati maturanti i matrurantice iz svih hrvatskih županija. Ured Europskog parlamenta mlade u Hrvatskoj podsjeća zašto je europski projekt važan za našu budućnosti i što to Europa čini za nas. U 2019. godini naglasak Skupa mladih bit će na građanskoj participaciji na ovogodišnjim izborima za Europski parlament koji se u Hrvatskoj održavaju 26. svibnja 2019. godine. Program
Povodom proslave Dana Europe europske institucije otvaraju svoja vrata javnosti 4. svibnja u Bruxellesu, 9. svibnja u Luxembourgu te 19. svibnja u Strasbourgu. Svake godine tisuće ljudi sudjeluju u posjetima i raspravama, prisustvuju koncertima i drugim događanjima kako bi obilježili taj dan i podizali svijest o EU-u. U Bruxellesu i Strasbourgu ovogodišnja je tema biranje vlastite budućnosti.